
 “Asistīvo tehnoloģiju licenču piegāde ERAF
projektā “Asistīvās tehnoloģijas mācību atbalstam” 

TEHNISKĀ SPECIFIKĀCIJA

1.Informācija par projektu
Asistīvās tehnoloģijas (preces) tiek iegādātās ERAF  projekta Nr. 4.2.1.2/1/25/I/001 “Asistīvās tehnoloģijas mācību atbalstam” ietvaros saskaņā ar Ministru kabineta 2025. gada 8.aprīļa noteikumiem Nr. 228 “Eiropas Savienības kohēzijas politikas programmas 2021.–2027. gadam 4.2.1. specifiskā atbalsta mērķa "Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā" 4.2.1.2. pasākuma "Izveidot asistīvo tehnoloģiju izglītības programmu apguvei apmaiņas sistēmu" īstenošanas noteikumi”.

Projekts “Asistīvās tehnoloģijas mācību atbalstam” paredz asistīvo tehnoloģiju apmaiņas sistēmas izveidi izglītības iestādēm, asistīvo tehnoloģiju ierīču un licenču iegādi un piegādi,   atbalstu lietošanā un apmācības.


2. Iepirkuma 1.daļa. Vispārīga informācija par iepirkuma priekšmetu
Iepirkumā tiek iepirktas  un pretendents piegādā šādas programmatūru licences (turpmāk arī - preces), nodrošinot programmatūru tehnisko  atbalstu un uzturēšanu, apmācības:

2.1.1 . Tekstapstrādes programmatūra “SymWriter”  vai ekvivalenta programmatūras licence.
Simbolu un vizuālā atbalsta rakstīšanas/tekstapstrādes programmatūra (CVP kods  48317000-3 programmatūras licence, alternatīvais kods 48190000-6)
2.2. Piegādātājam jānodrošina programmatūras licenču lietotāju (pedagogu, atbalsta personāla un izglītojamo) apmācība latviešu valodā, klātienes mācības  6 dažādās Latvijas vietās par licences programmatūras lietošanu, apmācības ilgums katrā  reģionā   vismaz 60 minūtes. Par precīzu nodarbību vietu, laiku un apmācību ilgumu Pasūtītājs vienosies ar piegādātāju.
2.3. Piegādātājam līguma darbības laikā nepieciešamības gadījumā jānodrošina programmatūras licences piesaistes maiņa citam lietotājam un ar to saistītais tehniskais atbalsts, ja to pieļauj attiecīgās licences nosacījumi.


2.4. Programmatūras licences “SymWriter” vai ekvivalentas programmatūras un  licences tehniskās specifikācijas prasības 
Piegādātājam jānodrošina programmatūra vai tiešsaistes risinājums simbolos balstītu mācību, komunikācijas un vizuālā atbalsta materiālu sagatavošanai.

Pirmās piegādes preču skaits: 230 licences.

	Minimālās tehniskās un funkcionālās prasības

	Licences veids: viena programmatūras licence uzstādīšanai un lietošanai vienā datorā.

termiņneierobežota licence, kas nodrošina licences pārvaldību un nodošanu citam lietotājam (licences pārcelšanu), vai cita līdzvērtīga licencēšanas forma, kas ļauj nodrošināt programmatūras apriti asistīvo tehnoloģiju fondā


	Licences termiņš: pastāvīgā jeb termiņneierobežotā licence

	Programmatūras licence ir legāla, oriģināla un paredzēta izmantošanai Latvijā vai Eiropas Savienībā.

	Risinājumam jānodrošina simbolos vai piktogrammās balstītu materiālu izveide izglītības, komunikācijas un ikdienas atbalsta vajadzībām.

	Jānodrošina plaša simbolu bibliotēka ar vismaz 20 000 simbolu vai līdzvērtīgu apjomu.

	Jānodrošina iespēja izveidot personalizētus vizuālā atbalsta materiālus, piemēram, darba lapas, komunikācijas kartītes, dienas plānus, etiķetes, instrukcijas, grāmatiņas vai citus mācību materiālus.

	Jānodrošina gatavu sagatavju vai veidņu izmantošana un pielāgošana.

	Jānodrošina iespēja tekstam automātiski vai manuāli pievienot atbilstošus simbolus.

	Jānodrošina iespēja mainīt simbolu attēlojumu, tostarp krāsu vai melnbalto režīmu, ja tas nepieciešams lietotāja vajadzībām.

	Jānodrošina iespēja izdrukāt, eksportēt vai kopīgot sagatavotos materiālus.

	Jānodrošina iespēja veidot materiālus no sagatavēm vai no jauna.

	Ja risinājums ir lokāli instalējams, piegādātājam jānodrošina instalācijas datnes un risinājuma izvietošanas iespēja vairākās darba vietās atbilstoši licences nosacījumiem.

	Ja risinājums ir tiešsaistes, tam jābūt pieejamam no dažādām ierīcēm ar interneta pieslēgumu bez obligātas instalācijas.

	Jānodrošina lietošanas instrukcija, atbalsta materiāli vai piekļuve ražotāja/piegādātāja tehniskajam atbalstam.

	Nodrošināt latviešu valodas resursus, piemēru failus, sagataves vai lokalizētu lietotāja atbalstu.

	Piegādātājam nepieciešamības gadījumā jānodrošina konsultatīvs un tehnisks atbalsts licences uzskaitei, aktivizēšanai, deaktivizēšanai un pārcelšanai uz citu datoru atbilstoši licences nosacījumiem.

	Piegādātājam jānodrošina programmatūras uzstādīšanas un konfigurēšanas instrukcijas, attālināts atbalsts uzstādīšanas un darbības pārbaudes laikā, kā arī tehniskais atbalsts atbilstoši licences nosacījumiem.

	Piegādātājam jānodrošina programmatūras  uzturēšana (programmas atjauninājumi, kļūdu novēršana  atbilstoši tehniskās specifikācijas prasībām).

	Piegādātājam  ir jānodrošina  pēc nepieciešamības lietotāju atbalsts  latviešu valodā visā līguma darbības laikā. 

	Piegādātājam jānodrošina saprotams, strukturēts īss video vai vizuāla pamācība (infografika, utml.) par ierīces lietošanu latviešu valodā.

	Programmatūrai un tās nodrošināšanai jāatbilst Eiropas Parlamenta un Padomes Regulas (ES) 2016/679 (Vispārīgā datu aizsardzības regula jeb GDPR) prasībām. Piegādātājam jānodrošina, ka programmatūras izmantošanas laikā personas dati tiek apstrādāti droši, ievērojot konfidencialitātes, integritātes un pieejamības principus.



 

3. Iepirkuma 2.daļa. Vispārīga informācija par iepirkuma priekšmetu

3.1. Iepirkumā tiek iepirktas  un pretendents piegādā šādas preces, nodrošinot programmatūru tehnisko un  lietošanas atbalstu, apmācības:
3.1.1. “TextAid PRO” programmatūras (lietojumprogrammas) vai ekvivalenta programmatūras licence. Lasīšanas un rakstīšanas atbalsta programmatūra skolēniem ar disleksiju un mācīšanās traucējumiem. CPV kods 48190000-6, alternatīvais kods 48313000-5, rakstzīmju optiskās pazīšanas (OCR) programmatūras pakotne.
3.2. Piegādātājam jānodrošina programmatūras licenču lietotāju (pedagogu, atbalsta personāla un izglītojamo) apmācība latviešu valodā, klātienes mācības 6   dažādās Latvijas vietās par   programmatūras lietošanu, apmācības ilgums katrā  reģionā vismaz 60 minūtes. Par precīzu nodarbību vietu, laiku un apmācību ilgumu Pasūtītājs vienosies ar piegādātāju.
3.3. Piegādātājam līguma darbības laikā nepieciešamības gadījumā jānodrošina programmatūras licences piesaistes maiņa citam lietotājam un ar to saistītais tehniskais atbalsts, ja to pieļauj attiecīgās licences nosacījumi.

3.4.Programmatūras “TextAID Pro” vai ekvivalentas programmatūras un licences tehniskās specifikācijas prasības

Piegādātājam jānodrošina programmatūras risinājums  izglītojamo lasīšanas, rakstīšanas un mācīšanās atbalstam, īpaši personām ar lasīšanas grūtībām, disleksiju, redzes traucējumiem vai citām mācību vajadzībām.

Pirmās piegādes preču skaits:150 licences.


	Minimālās tehniskās un funkcionālās prasības

	Licences veids: abonementa licence 

	Licences termiņš: 12 mēneši no piegādes brīža (aktivizācijas brīdis, utml.) vai cits termiņš  (termiņa pagarinājuma gadījumā)

	Programmatūras licence ir legāla, oriģināla un paredzēta izmantošanai Latvijā vai Eiropas Savienībā.

	Nepieciešamības gadījumā ir iespēja licenci pagarināt uz trim mēnešiem.

	Risinājumam jābūt pieejamam tīmekļa vidē vai veicot lokālu instalāciju lietotāja datorā.

	Risinājumam jābūt lietojamam no dažādām ierīcēm, izmantojot interneta pieslēgumu un tīmekļa pārlūku.

	Jānodrošina teksta pārvēršana runā, t. sk. tīmekļa lapu, e-pastu, PDF failu, mācību materiālu, skenētu dokumentu un lietotāja augšupielādētu dokumentu nolasīšana.

	Jānodrošina teksta izcelšana nolasīšanas laikā, lai lietotājs varētu sekot līdzi lasītajam tekstam.

	Jānodrošina iespēja augšupielādēt un apstrādāt dokumentus dažādos formātos, tostarp vismaz PDF, attēlu failus, teksta dokumentus, prezentācijas un e-grāmatu formātus.

	Jānodrošina optiskā rakstzīmju atpazīšana jeb OCR skenētiem dokumentiem un attēliem.

	Jānodrošina iespēja pielāgot lasīšanas balsi, valodu un lasīšanas ātrumu.

	Jānodrošina iespēja atlasīt konkrētu teksta fragmentu un noklausīties tikai atlasīto tekstu.

	Jānodrošina iespēja pielāgot lasīšanas vides vizuālos parametrus, piemēram, fonta izmēru, krāsas, izcelšanas veidu vai lasīšanai draudzīgu fontu.

	Jānodrošina ekrāna maska vai lasīšanas lineāls, lai lietotājs varētu koncentrēties uz noteiktu teksta daļu vai rindu.

	Jānodrošina vārdu prognozēšanas vai automātiskās pabeigšanas funkcionalitāte rakstīšanas atbalstam.

	Jānodrošina pareizrakstības pārbaudes funkcionalitāte.

	Jānodrošina diktēšanas vai runas pārvēršanas tekstā funkcionalitāte, ja tā ir pieejama attiecīgajā valodā.

	Jānodrošina iespēja veikt anotācijas augšupielādētajos dokumentos, piemēram, pievienot tekstu, piezīmes vai aizpildīt laukus.

	Jānodrošina iespēja saglabāt lietotāja dokumentus personiskā bibliotēkā vai lietotāja kontā.

	Jānodrošina iespēja eksportēt vai saglabāt nolasāmo tekstu audio faila formātā, ja to atļauj licences nosacījumi.

	Risinājumam jābūt savietojamam ar Google Chrome, Microsoft Edge un Mozilla Firefox.populārākajiem tīmekļa pārlūkiem vai jānodrošina pārlūka paplašinājums vismaz vienam plaši izmantotam pārlūkam.

	Risinājumam jāatbalsta vairāku lietotāju vai institucionāla licencēšana, ja tas tiek iegādāts izglītības iestādes vajadzībām.

	
Piegādātājam jānodrošina programmatūras uzstādīšanas un konfigurēšanas instrukcijas, attālināts atbalsts uzstādīšanas un darbības pārbaudes laikā, kā arī tehniskais atbalsts atbilstoši licences nosacījumiem.


	Piegādātājam jānodrošina ierīču  uzturēšana (programmas atjauninājumi, kļūdu novēršana  atbilstoši tehniskās specifikācijas prasībām).

	Piegādātājam nepieciešamības gadījumā jānodrošina konsultatīvs un tehnisks atbalsts licences uzskaitei, aktivizēšanai, deaktivizēšanai un pārcelšanai uz citu datoru atbilstoši licences nosacījumiem.


	Piegādātājam  ir jānodrošina  pēc nepieciešamības lietotāju atbalsts  latviešu valodā visā līguma darbības laikā. 

	Piegādātājam jānodrošina saprotams, strukturēts īss video vai vizuāla pamācība (infografika, utml.) par ierīces lietošanu latviešu valodā.

	Programmatūras valodas prasība: Risinājumam jānodrošina latviešu valodas teksta korekta ievade, attēlošana, apstrāde un pārvēršana runā. Lietotāja saskarnei jābūt pieejamai latviešu vai angļu valodā. Ja lietotāja saskarne nav latviešu valodā, piegādātājam jānodrošina lietošanas instrukcija latviešu valodā. Piegādātājam jānorāda, kuras papildu valodas atbalsta funkcijas ir pieejamas latviešu valodā.


	Programmatūrai un tās nodrošināšanai jāatbilst Eiropas Parlamenta un Padomes Regulas (ES) 2016/679 (Vispārīgā datu aizsardzības regula jeb GDPR) prasībām. Piegādātājam jānodrošina, ka programmatūras izmantošanas laikā personas dati tiek apstrādāti droši, ievērojot konfidencialitātes, integritātes un pieejamības principus.








